### Resumé

Byrådet gav 8. februar 2023 ekspropriationsbemyndigelse til Teknisk Udvalg vedrørende [adresse] etablering af regnvandsledning i forbindelse med kloakseparering i [adresse]. Der er afholdt åstedsforretning den 26. juni 2024. Sagen indeholder indstilling vedrørende endelig beslutning af ekspropriationen.

### Sagsfremstilling

I forbindelse med realisering af kommunens spildevandsplan 2020-2028 samt tillæg 2 til spildevandsplanen har byrådet besluttet at separere området Damhaven-Ribegade. [adresse] ønsker i den forbindelse at etablere spildevandsledninger på privat grund med tilhørende brønde og tinglyse rettigheder vedrørende denne ledning.

I forbindelse med [adresse] anlægsarbejder benyttes ofte en fremgangsmåde, hvor man erhverver rettigheder fra private lodsejere ved frivillige aftaler. Frivillige aftaler indgås direkte mellem vandselskabet og lodsejeren. Kommunen er ikke part i aftalerne, og skal ikke godkende dem. Det er i konsekvens heraf også vandselskabet, som skal sørge for at afholde omkostningerne ved aftalernes oprettelse, tinglysning samt udbetaling af erstatning mv.

Hvis der ikke kan opnås frivillige aftaler, har byrådet mulighed for at ekspropriere arealer, bygninger med videre til formålet med hjemmel i Miljøbeskyttelseslovens § 58, hvis betingelserne herfor i øvrigt er opfyldt. To forhold skal i den forbindelse være gældende. Der skal foreligge det fornødne ekspropriationsgrundlag, og der skal foreligge ekspropriationsrealitet. Disse betingelser er opfyldt i forbindelse med vedtagelsen af tillæg 2 til spildevandsplanen. Byrådet gav den 8. februar 2023 ekspropriationsbemyndigelse til Teknisk Udvalg i forbindelse med vedtagelse af tillæg 2 til kommunens spildevandsplan 2020-2028 vedrørende bl.a. etablering af regnvandsledninger i [adresse].

Ekspropriationen gennemføres efter bestemmelserne i Miljøbeskyttelseslovens § 58, hvor vejlovens procedurer jf. §99-102 følges. Ekspropriationen vedrører placering af en spildevandsledning og en regnvandsledning på privat grund. Ekspropriationen vedrører ejendommen matrikel. nr. 9m Engene, [adresse]. Placering af [adresse] og regnvandsledningen er nødvendig (almen interesse) for at kunne gennemføre den igangværende separering af spildevand og regnvand i [adresse]. Af tekniske årsager er det nødvendigt, at placere spildevandsledningen og regnvandsledningen på privat grund. Nuværende og fremtidig ejere af ejendommen skal til enhver tid tåle tilstedeværelsen af de kloakledninger, som er vist i bilaget. Normalt fremgår det af servitutter, at der skal holdes en respektafstand på 2 m på hver side af regnvandsledningen og spildevandsledningen, hvor der ikke må opføres bygninger eller plantes træer. Servitutten i denne her sag er lempet, således at der godt må opføres små skure, drivhus eller lignende på punktfundamenter ovenpå servitutarealet. Desuden er [adresse] i medfør af servitutten berettiget til at føre driftseftersyn. Når servitutten pålægges ved ekspropriation, skal der betales erstatning for den forringelse, der derved sker af ejendommens værdi.

Der er afholdt åstedsforretning den 26. juni 2024 under ledelse af formand for Teknisk Udvalg.

Efter åstedsforretningen har der været en 4-ugers indsigelsesperiode. Der er indkommet høringssvar fra parterne, som er vedhæftet som bilag i protokollen (Se bilag). Høringssvarene med [adresse] besvarelse af bemærkningerne fremgår af vedlagte bilag vedrørende sammenstilling af høringssvarene.

Forvaltningen anbefaler, at ekspropriationen gennemføres for matrikel nr. 9m Engene, Vejle jorde, og at arbejderne igangsættes. Ved eventuelle uenigheder om erstatningsstørrelsen, sker der overdragelse af erstatningsspørgsmålet til Taksationskommissionen.

### Økonomi

Omkostninger til ekspropriation afholdes af [adresse]

### Klima og resiliensvurdering

Ekspropriationen medfører at [adresse] kan gennemføre separatkloakeringsprojekt, som vil optimere spildevandshåndteringen i Vejle by og dermed påvirke vandmiljøet positivt.

### Sagens videre forløb

Sagen skal alene behandles af Teknisk Udvalg

### Indstilling Teknik- og Miljødirektøren indstiller

**at** der foretages ekspropriation ved servitutpålæg på matrikel 9m Engene, [adresse],

**at** fastsættelse af erstatning til lodsejer overgives til taksation, hvis forligstilbuddet ikke tiltrædes, og

**at** ekspropriationen gennemføres, at arbejdet igangsættes, og erstatning udbetales af [adresse]

### Beslutning

Godkendt.